ఇండియన్ ప్రీమియర్ లీగ్ - 2026

t-జట్లు


**2026 ఇండియన్ ప్రీమియర్ లీగ్** (దీనిని ఐపీఎల్ 19, టాటా ఐపీఎల్ 2026 అని కూడా పిలుస్తారు) అనేది ఇండియన్ ప్రీమియర్ లీగ్ (ఐపీఎల్) 19వ ఎడిషన్. ఈ టోర్నమెంట్‌లో 10 జట్లు పాల్గొంటాయి. 2026 మార్చి 28 నుండి మే 31 వరకు 84 మ్యాచ్‌లు జరుగుతాయి. ఇది భారతదేశం అంతటా జరుగుతుంది. డిఫెండింగ్ ఛాంపియన్ల హోదాలో ఉన్న రాయల్ ఛాలెంజర్స్ బెంగళూరు ప్రారంభ వేడుక, ఫైనల్‌కు ఆతిథ్యం ఇస్తుంది.
## నేపథ్యం
ఇండియన్ ప్రీమియర్ లీగ్ (ఐపీఎల్) అనేది భారతదేశంలో జరిగే ప్రొఫెషనల్ ట్వంటీ20 (T20) క్రికెట్ లీగ్, దీనిని బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా (బీసీసీఐ) నిర్వహిస్తోంది. 2008లో మొదటి ఎడిషన్ జరిగినప్పటి నుంచి ఇది ప్రతి ఏటా జరుగుతోంది. రాయల్ ఛాలెంజర్స్ బెంగళూరు డిఫెండింగ్ ఛాంపియన్‌గా ఉంది. గత సీజన్ ఫైనల్‌లో పంజాబ్ కింగ్స్ను ఓడించి తమ తొలి టైటిల్‌ను గెలుచుకుంది.

### ఫార్మాట్
2026, 2027 సంవత్సరాలకు ఐపీఎల్ 84 మ్యాచ్‌లకు విస్తరిస్తుందని ఐపీఎల్ గవర్నింగ్ కౌన్సిల్ ప్రకటించింది. 2021 వరకు ఉపయోగించిన పూర్తి డబుల్ రౌండ్-రాబిన్ ఫార్మాట్ తిరిగి రావడంతో ఇది 2028 నుండి 94 మ్యాచ్‌లకు విస్తరిస్తుందని భావిస్తున్నారు.

### షెడ్యూల్
ESPNcricinfo ప్రకారం, 2025 నుండి 2027 మధ్య మూడు సీజన్లకు టోర్నమెంట్ విండో తేదీలను 2025 వేలం కంటే ముందే ఫ్రాంచైజీలకు పంపారు. నవంబర్ 2024లో, మూడు సీజన్‌ల తాత్కాలిక తేదీలను ప్రకటించారు, 2026 ఎడిషన్ మార్చి 15 నుండి మే 31 వరకు జరుగుతుందని తెలిపారు. మార్చి 8న జరగాల్సిన 2026 పురుషుల T20 ప్రపంచ కప్ ఫైనల్ తర్వాత మూడు వారాల విరామం ఇవ్వడానికి 2026 సీజన్ మార్చి 26న ప్రారంభమవుతుందని 2025 డిసెంబరులో ప్రకటించారు. ఈ కారణంగా 2026 మార్చి 26 నుండి మే 3 వరకు జరగనున్న 2026 పాకిస్తాన్ సూపర్ లీగ్‌తో వరుసగా రెండవ సంవత్సరం షెడ్యూల్ వివాదం తలెత్తింది, పాకిస్తాన్ సూపర్ లీగ్ కూడా ఇదే కారణంగా తన సాధారణ ఫిబ్రవరి-మార్చి విండో నుండి మార్చబడింది. ఆ తర్వాత, 2026 ఫిబ్రవరి చివర్లో, ప్రారంభ తేదీని 2 రోజులు వాయిదా వేస్తున్నట్లు ప్రకటించారు, ఫలితంగా ఐపీఎల్ విండో మార్చి 28 నుండి మే 31 వరకు ఉంటుంది.

### ముస్తాఫిజుర్ రెహమాన్ మినహాయింపు
వేలంలో బంగ్లాదేశ్ ఫాస్ట్ బౌలర్ ముస్తాఫిజుర్ రెహమాన్‌ను కోల్‌కతా నైట్ రైడర్స్ ₹9.2 కోట్లకు కొనుగోలు చేసింది. 2025లో బంగ్లాదేశ్‌లో జరిగిన హిందూ వ్యతిరేక అల్లర్లు, 2025 డిసెంబరులో బంగ్లాదేశ్ అల్లర్లలో దీపు చంద్ర దాస్ మూకదాడిలో హత్యకు గురైన తర్వాత, ఐపీఎల్ నుండి బంగ్లాదేశ్ ఆటగాళ్లను మినహాయించాలన్న డిమాండ్లు వెల్లువెత్తాయి. 2026 జనవరిలో, ఫ్రాంచైజీ జట్టు నుండి రెహమాన్‌ను విడుదల చేయాలని బీసీసీఐ అభ్యర్థించింది, అతడికి బదులుగా మరో ఆటగాడిని ఎంపిక చేసుకోవడానికి వారిని అనుమతించింది. ఈ చర్యను మాజీ భారత క్రికెటర్ మదన్ లాల్, కాంగ్రెస్ నాయకుడు శశి థరూర్, మాజీ బంగ్లాదేశ్ కెప్టెన్లు ఖాలెద్ మహమూద్, మహ్మద్ అష్రఫుల్ విమర్శించారు. మరోవైపు మాజీ భారత క్రికెటర్ ఆకాశ్ చోప్రా, బీజేపీ నాయకుడు సంగీత్ సింగ్ సోమ్ బీసీసీఐ చర్యను సమర్థించారు.

ఉద్రిక్తతల కారణంగా భారత బంగ్లాదేశ్ పర్యటనను బీసీసీఐ తాత్కాలికంగా నిలిపివేసింది. అంతేగాకుండా, పాకిస్తాన్ తరహాలోనే, భారతదేశం, శ్రీలంక సంయుక్తంగా ఆతిథ్యమివ్వనున్న 2026 పురుషుల T20 ప్రపంచ కప్‌లో తమ మ్యాచ్‌లను భారతదేశం నుండి తరలించాలని బంగ్లాదేశ్ క్రికెట్ బోర్డు అంతర్జాతీయ క్రికెట్ మండలిని అభ్యర్థించింది. బంగ్లాదేశ్ ప్రభుత్వం కూడా తమ దేశంలో ఐపీఎల్ ప్రసారాన్ని నిషేధించింది.

### మార్కెటింగ్
టాటా గ్రూప్ ఐపీఎల్ టైటిల్ స్పాన్సర్‌గా తమ ఒప్పందాన్ని 5 సంవత్సరాల (2024-2028) కాలానికి ₹2500 కోట్లతో పునరుద్ధరించుకుంది.

### ప్రసారం
జియోస్టార్‌కు చెందిన స్టార్ స్పోర్ట్స్, జియోహాట్‌స్టార్ వరుసగా 2023-2027 కాలానికి శాటిలైట్, డిజిటల్ ప్రసార హక్కులను కలిగి ఉన్నాయి.

## జట్లు
గత సీజన్‌లో ఆడిన అదే 10 జట్లు తిరిగి బరిలోకి దిగాయి.

### ఆటగాళ్ల మార్పులు
ఫ్రాంచైజీలు తమ రిటెన్షన్ జాబితాలను 2025 నవంబర్ 15లోపు సమర్పించాల్సి ఉంది. వేలానికి ముందు మొత్తం 173 మంది ఆటగాళ్లను అట్టిపెట్టుకున్నారు. యునైటెడ్ అరబ్ ఎమిరేట్స్‌లోని అబు దాబిలో 2025 డిసెంబరు 16న వేలం జరిగింది. ప్రతి ఫ్రాంచైజీకి వేలం పర్స్ ₹125 కోట్లుగా నిర్ణయించబడింది. వేలం కోసం మొత్తం 1,355 మంది ఆటగాళ్లు నమోదు చేసుకున్నారు, వారిలో 369 మందిని వేలం కోసం షార్ట్‌లిస్ట్ చేశారు, వేలంలో 77 మంది అమ్ముడయ్యారు. కామెరూన్ గ్రీన్ను కోల్‌కతా నైట్ రైడర్స్ ₹25.20 కోట్లకు కొనుగోలు చేసింది. దీనిద్వారా ఐపీఎల్ చరిత్రలోనే అత్యంత ఖరీదైన విదేశీ ఆటగాడిగా, మూడవ అత్యంత ఖరీదైన ఆటగాడిగా రికార్డు సృష్టించాడు. ప్రశాంత్ వీర్, కార్తీక్ శర్మలను చెన్నై సూపర్ కింగ్స్ చెరో ₹14.20 కోట్లకు కొనుగోలు చేసింది. దీనిద్వారా ఐపీఎల్ చరిత్రలో అత్యంత ఖరీదైన అన్‌క్యాప్డ్ ఆటగాళ్లుగా వీరు నిలిచారు. అదే సమయంలో అమ్ముడవని 79 మంది ఆటగాళ్లలో ప్రధానంగా జేక్ ఫ్రేజర్-మెక్‌గుర్క్, జానీ బెయిర్‌స్టో, డారిల్ మిచెల్, డెవాన్ కాన్వే, అల్జారీ జోసెఫ్, గస్ అట్కిన్సన్, దీపక్ హూడా, కర్ణ్ శర్మ ఉన్నారు.

## వేదికలు
### ధృవీకరించిన వేదికలు
2026 ఐపీఎల్ సీజన్ కోసం, 18 వేదికలను ప్రతిపాదించారు. ధృవీకరించినవి ఇక్కడ ఉన్నాయి:
* అరుణ్ జైట్లీ స్టేడియం, ఢిల్లీ (ఢిల్లీ క్యాపిటల్స్)
* బరసపర స్టేడియం, గౌహతి (రాజస్థాన్ రాయల్స్, 3 మ్యాచ్‌లు మాత్రమే)
* ఈడెన్ గార్డెన్స్, కోల్‌కతా (కోల్‌కతా నైట్ రైడర్స్)
* బీఆర్ఎస్‌ఏబీవీ ఎకానా స్టేడియం, లక్నో (లక్నో సూపర్ జెయింట్స్)
*హెచ్‌పీసీఏ స్టేడియం, ధర్మశాల (పంజాబ్ కింగ్స్, 3 మ్యాచ్‌లు మాత్రమే)
* చిన్న స్వామీ స్టేడియం , బెంగళూరు (రాయల్ ఛాలెంజర్స్ బెంగళూరు)
* చిదంబరం స్టేడియం, చెన్నై (చెన్నై సూపర్ కింగ్స్)
* నరేంద్ర మోడీ స్టేడియం, అహ్మదాబాద్ (గుజరాత్ టైటాన్స్)
* పీసీఏ ఎంవైఎస్ ఇంటర్నేషనల్ స్టేడియం, న్యూ చండీగఢ్ (పంజాబ్ కింగ్స్)
* రాజీవ్ గాంధీ అంతర్జాతీయ క్రికెట్ స్టేడియం, హైదరాబాద్ (సన్‌రైజర్స్ హైదరాబాద్)
* సవాయ్ మాన్‌సింగ్ స్టేడియం, జైపూర్ (రాజస్థాన్ రాయల్స్)
* షహీద్ వీర్ నారాయణ్ సింగ్ ఇంటర్నేషనల్ స్టేడియం, నవ రాయ్‌పూర్ (రాయల్ ఛాలెంజర్స్ బెంగళూరు, 2 మ్యాచ్‌లు మాత్రమే)
* వాంఖడే స్టేడియం, ముంబై (ముంబై ఇండియన్స్)

## లీగ్ దశ
### పాయింట్ల పట్టిక


### షెడ్యూల్


----

----

----

----

----

----

----

----

----

----

----

----

----

----

----

----

----

----

----


వర్గం:2026 ఇండియన్ ప్రీమియర్ లీగ్
వర్గం:ఐపీఎల్ షెడ్యూల్

## ప్లేఆఫ్స్
### బ్రాకెట్

* మూలం: ESPNcricinfo

### క్వాలిఫైయర్ 1


### ఎలిమినేటర్


### క్వాలిఫైయర్ 2


### ఫైనల్
== మూలాలు ==

### సాధారణ మూలాలు
* 

## బాహ్య లింకులు
* 

వర్గం:ఇండియన్ ప్రీమియర్ లీగ్